62020CO0113_INF
Unionin tuomioistuimen määräys (kuudes jaosto) 1.10.2020 – Slovenský plynárenský priemysel
(asia C-113/20)
Ennakkoratkaisupyyntö – Unionin tuomioistuimen työjärjestyksen 99 artikla – Direktiivi 90/435/ETY – Eri jäsenvaltioissa sijaitseviin emo- ja tytäryhtiöihin sovellettava yhteinen verojärjestelmä – Ajallinen soveltamisala – maksamatta jääneen tuloveron periminen jäsenvaltion Euroopan unioniin liittymistä edeltävältä ajanjaksolta – Liittymispäivän jälkeen tehty jälkiverotuspäätös
Ennakkoratkaisukysymykset – Unionin tuomioistuimen toimivalta – Rajat – Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä annetun unionin direktiivin tulkinta – Maksamatta jääneen tuloveron periminen jäsenvaltion Euroopan unioniin liittymistä edeltävältä ajanjaksolta – Liittymispäivän jälkeen tehty jälkiverotuspäätös – Soveltamisalan ulkopuolelle jääminen
(SEUT 267 artikla; neuvoston direktiivi 90/435)
(ks. 25, 30 ja 31 kohta sekä määräysosa)
Ratkaisu
Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annettua neuvoston direktiiviä 90/435/ETY ei sovelleta tilanteeseen, jossa jäsenvaltion veroviranomainen perii verovelvolliselta maksamatta jääneen tuloveron jäsenvaltion Euroopan unioniin liittymistä edeltävältä verovuodelta jälkiverotuksessa, josta päätetään kyseisen liittymisen jälkeen.